biswa921/orwiki-latest-pages-articles-raw huggingface dataset:
ସରୱାତ ପର୍ବତମାଳା

ସରୱାତ ପର୍ବତମାଳା  (ଇଂରାଜୀ ଭାଷାରେ Sarawat Mountains ଆରବୀୟ ଭାଷାରେ  جِبَالُ ٱلسَّرَوَاتِ) ସରାତ ନାମରେ ମଧ୍ୟ ପରିଚିତ । ଆରବୀୟ ଉପଦ୍ୱୀପର ପଶ୍ଚିମଆଂଶରେ ଏହି ପର୍ବତମାଳା ଅବସ୍ଥିତ । ଲୋହିତ ସାଗରର ପୂର୍ବ ତଟ ସହିତ ଏହି ପର୍ବତମାଳା ସମାନ୍ତରାଳ ଭାବେ ବ୍ୟାପ୍ତ । ଫିଫା ପର୍ବତମାଳା, ଆସିର ପର୍ବତମାଳା ଓ ହିଜାଜ ପର୍ବତମାଳା ଓ ମିଦ୍ୟାନ ପର୍ବତମାଳାକୁ ମିଶାଇ ସରୱାତ ପର୍ବତମାଳା କୁହାଯାଇପାରିବ । ସରୱାତ ପର୍ବତମାଳା ଆସିରରୁ ଆରମ୍ଭ ହୋଇ ସାଉଦି ଆରବ ଦେଇ ଦକ୍ଷିଣରେ ଏଡେନ୍ ଉପସାଗର ପର୍ଯ୍ୟନ୍ତ ଓ ପୁଣି ୟେମେନର ପଶ୍ଚିମ ଭାଗରେ ଲମ୍ବି ଯାଇଛି ।

 ଭୂବୈଜ୍ଞାନିକ ତଥ୍ୟ 
ବାଆଁ|thumb|ସାଉଦି ଆରବର ଅଭାସ୍ଥିତ ହବାଲା ଉପତ୍ୟକାରୁ ସରୱାତର ଦୃଶ୍ୟ

ସରୱାତ ପର୍ବତମାଳା ମୁଖ୍ୟତଃ ପଥୁରିଆ ଓ ଆଂଶିକ ରୂପେ ସବୁଜିମାରେ ପୂର୍ଣ୍ଣ । ଗଠନ କାଳ ହିସାବରେ ଏହାର ଅନେକ ଶୃଙ୍ଗ ନୂତନ ଓ ଦନ୍ତୁରିତ ଓ କିଛି ଶୃଙ୍ଗ ଅବକ୍ଷୟ କାରଣରୁ ଆଉ ଦନ୍ତୁରିତ ରହିନାହାନ୍ତି । ସାଉଦି ଆରବ ଓ ୟେମେନ ସୀମାରେ ସରୱାତ ପର୍ବତମାଳା ଖଣ୍ଡବିଖଣ୍ଡିତ ହୋଇ ସ୍ୱତନ୍ତ୍ର ଓ ଏକାକୀ ପର୍ବତମାନଙ୍କ ଆକାରରେ ଦେଖାଯାଏ । ହେଜାଜର ଭୂଗଠନ କ୍ରମଶଃ ପର୍ବତରୁ ୟେମେନୀ ମାଳଭୂମିରେ ରୂପାନ୍ତରିତ ହୋଇଛି । ୟେମେନର ଭୌଗୋଳିକ ସୀମା ମଧ୍ୟରେ ସରୱାତ ପର୍ବତଶ୍ରେଣୀ ଦୁଇ ଭାଗରେ ବିଭକ୍ତ ହୋଇ ପଶ୍ଚିମସ୍ଥ ଉଚ୍ଚଭୂମି ଓ କେନ୍ଦ୍ରୀୟ ଉଚ୍ଚଭୂମି ସୃଷ୍ଟି କରିଛି । ପଶ୍ଚିମସ୍ଥ ଉଚ୍ଚଭୂମି ଲୋହିତ ସାଗରର ନିକଟବର୍ତ୍ତୀ ଥିବାରୁ ଏହି ଅଞ୍ଚଳ ସମଗ୍ର ଆରବୀୟ ଉପଦ୍ୱୀପରେ ସବୁଠାରୁ ଅଧିକ ବୃଷ୍ଟିପାତ ଗ୍ରହଣ କରିଥାଏ । କେନ୍ଦ୍ରୀୟ ଉଚ୍ଚଭୂମିର ପର୍ବତମାନ ଏହି ଅଞ୍ଚଳରେ ଉଚ୍ଚତମ । ଜବାଲ ହରାଜ ୟେମେନୀୟ ସରୱାତ ପର୍ବତମାଳାର ଏକ ଅଂଶ । ହରାଜ ପର୍ବତରେ କିଛି ଶୃଙ୍ଗର ଉଚ୍ଚତା ସମୁଦ୍ର ପତନରୁ ୩୦୦୦ ମିଟର ଉପରେ । ଏହି ସମସ୍ତ ଶୃଙ୍ଗରୁ ତଳ ଦେଶର ଦୃଶ୍ୟ ଅତ୍ୟନ୍ତ ମନୋମୁଗ୍‌ଧକର । ପାଦଦେଶର କିଛି ପର୍ବତର ହାରାହାରି ଉଚ୍ଚତା କେବଳ ୫୦୦ ମିଟର ହୋଇଥିଲେ ହେଁ ସେମାନଙ୍କ ଶୃଙ୍ଗ ୨୮୦୦-୩୦୦୦ ମିଟର ଉଚ୍ଚତାରେ ଅବସ୍ଥିତ । ୩୦୦୦ ମିଟରରୁ ଅଧିକ ଉଚ୍ଚତାବିଶିଷ୍ଟ ପର୍ବତଗୁଡ଼ିକ ୟେମେନରେ ଅବସ୍ଥିତ । ସେଠାକାର ସର୍ବୋଚ୍ଚ ଶୃଙ୍ଗର ନାମ ଜବାଲ ଅନ୍-ନବି ଶୋଏବ ଯାହା ରାଜଧାନୀ ସନା ନିକଟରେ ଅବସ୍ଥିତ । ଏହି ଶୃଙ୍ଗର ଉଚ୍ଚତା ସମୁଦ୍ର ପତନରୁ ୩୬୬୬ ମିଟର । ସ୍ଥାନୀୟ କିମ୍ବଦନ୍ତୀ ଅନୁସାରେ ନୋଆଙ୍କ ମୃତ୍ୟୁ ପରେ ତାଙ୍କ ପୁତ୍ର ଶେମ ଏହି ଜବାଲ ନୁକୁମ ପର୍ବତର ପାଦଦେଶରେ ଏକ ନଗରର ସ୍ଥାପନା କରିଥିଲେ ।

ଭବୈଜ୍ଞାନିକ ଦୃଷ୍ଟିକୋଣରୁ ସରୱାତ ପର୍ବତମାଳା ମୁଖ୍ୟତଃ ଆଗ୍ନେୟ ଶିଳାରେ ଗଠିତ । ପଶ୍ଚିମାଂଶରେ ପର୍ବତର ଢାଲୁ ହଠାତ୍ ଲୋହିତ ସାଗର ଉପକୂଳ ସହିତ ମିଳିତ ହୋଇଛନ୍ତି । ପୂର୍ବ ପଟରେ ପର୍ବତର ଢାଲୁ କ୍ରମଶଃ କମିଛି ଓ ଏହି ଅଞ୍ଚଳରେ କୃଷି କାର୍ଯ୍ୟ ମଧ୍ୟ କରାଯାଏ । ପର୍ବତମାଳାର ଦକ୍ଷିଣ ଭାଗ ମୌସୁମୀ ବାୟୁ ପ୍ରବାହ କ୍ଷେତ୍ରରେ ଅନ୍ତର୍ଭୁକ୍ତ । ସରୱାତ ପର୍ବତମାଳାରେ ୟେମେନର ରାଜଧାନୀ ସନା ଅବସ୍ଥିତ । ସନା ନଗର ନିକଟରେ ସରୱାତର ସର୍ବୋଚ୍ଚ ଓ ଅନ୍ୟ କେତେକ ଉଚ୍ଚ ଶୃଙ୍ଗ ମଧ୍ୟ ରହିଛି ।

 ବନ୍ୟ ଜୀବ ଓ ଉଦ୍ଭିଦ 
thumb|ହେଜାଜର ତାଇଫ୍ ନିକଟରେ ଏକ ହାମାଦ୍ର୍ୟାସ୍ ବବୁନ୍ ମାଙ୍କଡ଼

ଏହି ଅଞ୍ଚଳରେ ଆରବୀୟ କଲରାପତ୍ରିଆ ବାଘ ବସବାସ କରୁଥିବାର ପ୍ରମାଣ ମିଳିଛି । ସାଉଦି ଆରବ ଓ ୟେମେନରେ ସରୱାତ ଅଞ୍ଚଳରେ ହାମାଦ୍ର୍ୟାସ୍ ବବୁନ୍ ମାଙ୍କଡ଼ ମଧ୍ୟ ଦେଖାଯାନ୍ତି ।

 ଚିତ୍ର ଗ୍ୟାଲେରି 

 ଆହୁରି ଦେଖନ୍ତୁ 

 ହିମାଳୟ
 ଆଣ୍ଡିଜ
 କୈଳାସ ପର୍ବତ
 ଆସିର ପର୍ବତମାଳା

 ଆଧାର 

ଶ୍ରେଣୀ:ପର୍ବତ
ଶ୍ରୀଲଙ୍କାର ମୁକ୍ତି ସଂଗ୍ରାମ

ଲେଉଟାଣି ଶ୍ରୀଲଙ୍କାର ସ୍ଵାଧୀନତା ସଂଗ୍ରାମ
ସାରଦା ପ୍ରସାଦ ନାୟକ

ସାରଦା ପ୍ରସାଦ ନାୟକ ଜଣେ ଭାରତୀୟ ରାଜନୈତିଜ୍ଞ ଅଟନ୍ତି,ଯେ କି ବିଜୁ ଜନତା ଦଳ ସହିତ ଜଡ଼ିତ,ଯିଏ ରାଉରକେଲା ବିଧାନ ସଭା ନିର୍ବାଚନର ବିଧାୟକ ଭାବରେ ନିର୍ବାଚିତ ହୋଇଥିଲେ।  ସେ ରାଉରକେଲାର 13 ତମ ଏବଂ 14 ତମ ବିଧାୟକ | ସେ 19 ମଇ 2009ରୁ 18 ମଇ 2014 ପର୍ଯ୍ୟନ୍ତ ଚତୁର୍ଦ୍ଦଶ ଆସେମ୍ବଲିରେ ସାଧାରଣ(ବର୍ଗ)ରୁ ନିର୍ବାଚିତ ହୋଇଥିଲେ ଏବଂ ସେହି ଦିନଠାରୁ ସେ ବର୍ତ୍ତମାନର ପର୍ଯ୍ୟନ୍ତ କାର୍ଯ୍ୟ କରୁଛନ୍ତି। 

 ସନ୍ଦର୍ଭ 

 ବାହ୍ୟ ଆଧାର   

 ରାଉରକେଲା (ଓଡ଼ିଶା ବିଧାନ ସଭା ନିର୍ବାଚନ ମଣ୍ଡଳୀ)
 Odishahelpline.com
 ZoomNews.com
ଶ୍ରେଣୀ:ଜୀବିତ ବ୍ୟକ୍ତି
ମାନ୍‍ପୁପୁନ୍ୟର ଶୈଳଗଠନ

thumb|300x300_ପିକସେଲ|ମାନ୍‍ପୁପୁନ୍ୟର୍ ଶୈଳଗଠନ
ବାଆଁ|thumb|230x230_ପିକସେଲ|ଏକ ଋଷୀୟ ଡାକ ଟିକଟରେ ମାମ୍‍ପୁପୁନ୍ୟର୍ ଶୈଳ ଗଠନ
ମାନ୍‍ପୁପୁନ୍ୟର ଶୈଳଗଠନ (ଇଂରାଜୀରେ Manpupuner rock formations, ଋଷୀୟ ଭାଷାରେ Мань-Пупу-нёр, ମାନ୍‍ସି ଭାଷାରେ Мань-Пупыг-Нёр) ଋଷର କୋମି ରିପବ୍ଲିକ୍‍ର ଟ୍ରୋଇତ୍ସକୋ-ପେଚୋରସ୍କି ଜିଲ୍ଲାରେ ଉରାଲ୍ ପର୍ବତର ପଶ୍ଚିମକୁ ଅବସ୍ଥିତ ସାତ ଗୋଟି ମୋନୋଲିଥିକ୍ ଶିଳା ସ୍ତମ୍ଭକୁ ବୁଝାଇଥାଏ । ମାନ୍‍ସି ଭାଷାରେ ଏହାର ନାମର ଅର୍ଥ ହେଲା କ୍ଷୁଦ୍ର ମୂର୍ତ୍ତି ପର୍ବତ ଓ କୋମି ଭାଷାରେ ଏହାର ନାମ Болвано-Изର ଅର୍ଥ ହେଲା ମୂର୍ତ୍ତି ପ୍ରସ୍ତର । ଇଲିଚ୍ ଓ ପେଚୋରା ନଦୀଦ୍ୱୟ ମଧ୍ୟସ୍ଥ ମାନ୍‍ପୁପୁନ୍ୟୋର ନାମକ ପର୍ବତରେ ପେଚୋରା-ଇଲିଚିସ୍କି ସଂରକ୍ଷିତ ଅଞ୍ଚଳର ପରିସୀମା ମଧ୍ୟରେ ଏହି ଶୈଳ ସ୍ତମ୍ଭମାନ ଅବସ୍ଥିତ । ଏହି ଶୈଳ ଗଠନକୁ କେହି କେହି ସେଭେନ୍ ଷ୍ଟ୍ରଂଗ୍ ମେନ୍ ରକ୍ ଫର୍ମେସନ୍ସ (ସପ୍ତ ବଳଶାଳୀ ପୁରୁଷ ଶୈଳଗଠନ) ଓ  ପୋଲ୍‍ସ୍ ଅଫ୍ ଦ କୋମି ରିପବ୍ଲିକ୍ (କୋମି ରିପବ୍ଲିକ୍‍ସ୍ଥ ମୀନାର) ବୋଲି ମଧ୍ୟ କହିଥାନ୍ତି ।  

ଏହି ଶିଳା ସ୍ତମ୍ଭମାନଙ୍କ ଉଚ୍ଚତା ୩୦ରୁ ୪୨ ମିଟର ମଧ୍ୟରେ । ପ୍ରାୟ ୨୦ କୋଟି ବର୍ଷ ପୂର୍ବେ ଏହି ଶୈଳଗଠନ ରହିଥିବା ସ୍ଥାନରେ ଉଚ୍ଚ ପର୍ବତମାନ ରହିଥିବାର ଅନୁମାନ କରାଯାଇଛି । ସମୟକ୍ରମେ ବୃଷ୍ଟିପାତ, ତୁଷାରପାତ, ବାୟୁପ୍ରବାହ, ଉତ୍ତାପ ଯୋଗୁଁ ଏହି ପର୍ବତଗୁଡ଼ିକର ଅବକ୍ଷୟ ଘଟି ବର୍ତ୍ତମାନ କେବଳ ପ୍ରସ୍ତର ସ୍ତମ୍ଭଗୁଡ଼ିକ ରହିଯାଇଛି । ସେହି ପ୍ରାଚୀନ ପର୍ବତର ସେରିସାଇଟ୍-କ୍ୱାର୍ଜାଇଟ୍ ଅଂଶ ଏହି ଅବକ୍ଷୟଦ୍ୱାରା ଅପେକ୍ଷାକୃତ କମ୍ ପ୍ରଭାବିତ ହୋଇ ଏଯାବତ ତିଷ୍ଠି ରହିଛି । ନରମ ପଥର ଓ ପର୍ବତମାନଙ୍କ ଅନ୍ୟ ଅଂଶ ଜଳ ଓ ବାୟୁ ପ୍ରବାହରେ ଧୋଇ ହୋଇଯାଇଛନ୍ତି । 

୩୪ ମିଟର ଉଚ୍ଚତାବିଶିଷ୍ଟ ଏକ ସ୍ତମ୍ଭ ଅନ୍ୟ ସମସ୍ତ ସ୍ତମ୍ଭଙ୍କଠାରୁ ଅଳ୍ପ ଦୂରରେ ଛାଡ଼ି ହୋଇ ରହିଛି । ଏହାର ଆକାର ଏକ ଓଲଟା ବୋତଲ ପରି । ଅନ୍ୟ ୬ଟି ପ୍ରସ୍ତର ସ୍ତମ୍ଭ ପର୍ବତର ଏକ କୋଣରେ ରହିଛନ୍ତି । କଥିତ ଅଛି ଯେ ଏହି ଶୈଳ ଗଠନଗୁଡ଼ିକ ବିଶାଳକାୟ ମାନବ, ଘୋଡ଼ା ମୁଣ୍ଡ ଓ ମେଣ୍ଢା ମୁଣ୍ଡର ଆକାର ପରି ଦେଖାଯାନ୍ତି । ମାନ୍‍ପୁପୁନ୍ୟର ଶୈଳଗଠନ ସମ୍ପର୍କିତ ଅନେକ କିମ୍ବଦନ୍ତୀ ରହିଛି ।Легенды о столбах выветривания ସ୍ଥାନୀୟ ମାନ୍‍ସି ଲୋକେ ଏମାନଙ୍କୁ ପବିତ୍ର ବୋଲି ମନେ କରୁଥିଲେ । ତେଣୁ ଏମାନଙ୍କ ଉପରକୁ ଚଢ଼ିଲେ ପାପ ଲାଗିବ ବୋଲି ଧାରଣା ରହିଥିଲା । А. Кеммерих «Северный Урал» Глава IV. В край пещер и каменных идолов

ଏହି ଶୈଳଗଠନ ଋଷର ସପ୍ତାଶ୍ଚର୍ଯ୍ୟ ତାଲିକାରେ ସ୍ଥାନ ପାଇଛି । ମାନ୍‍ପୁପୁନ୍ୟର ଶିଳା ଋଷ ଆସୁଥିବା ପର୍ଯ୍ୟଟକଙ୍କ ପାଇଁ ଏକ ପ୍ରମୁଖ ଆକର୍ଷଣ । ଏହି ଅଞ୍ଚଳରେ ପର୍ଯ୍ୟଟନ ଯୋଗୁଁ ବିଶେଷ କ୍ଷୟକ୍ଷତି ବା ସମସ୍ୟା ସୃଷ୍ଟି ହୋଇନାହିଁ ।

 ଜୀବଜନ୍ତୁ 
ଏହି ମାଳଭୂମିର ଆଖପାଖରେ ବିଭିନ୍ନ ଏଣ୍ଡୁଅ, ହର୍ବାଲ୍ ବେଙ୍ଗ, ଧାରୁଆ ଶରୀରବିଶିଷ୍ଟ ବେଙ୍ଗ, ସର୍ବୀୟ ଶୁଟର୍, ଗୁଣ୍ଡୁଚି ମୂଷା, ମାର୍ଟେନ୍, ଓଧ, ସେବଲ୍, ଏର୍ମିନ୍, ଆମେରିକୀୟ ମିଂକ୍, ମାଟିଆ ରଙ୍ଗର ଭାଲୁ, ଉଲ୍ଭେରିନ୍ ଓ କୋକିଶିଆଳୀ ପରି ଜୀବ ପରିଲକ୍ଷିତ ହୁଅନ୍ତି ।

 ପର୍ଯ୍ୟଟନ 
ସଡ଼କ ପଥରେ କୋମି ରିପବ୍ଲିକ୍‍ରୁ ମାନ୍‍ପୁପୁନ୍ୟର୍ ପହଞ୍ଚି ହେବ । ସ୍ୱେର୍ଦଲୋସ୍କ୍ ଅଞ୍ଚଳର ଦ୍ୟାତଲୋଭ୍ ଗିରିପଥ ଦେଇ ହାଇକିଂ କିମ୍ବା ସ୍କିଂ କରି ମଧ୍ୟ ଏଠାରେ ପହଞ୍ଚି ହେବ । ହେଲିକପ୍ଟର୍ ସହାୟତାରେ ମଧ୍ୟ ଏହି ଶୈଳଗଠନ ପାଖରେ ପହଞ୍ଚି ହେବ । ୨୦୦୪ ମସିହା ପର୍ଯ୍ୟନ୍ତ ସ୍ୱେର୍ଦଲୋସ୍କ୍ ଅଞ୍ଚଳରୁ କାର୍ ଯୋଗେ ପର୍ଯ୍ୟଟକମାନେ ଦ୍ୟାତଲୋଭ୍ ଗିରିପଥ, ଓଟୋର୍ଟେନ୍ ପର୍ବତ ଓ ପେଚୋରା ନଦୀର ଉତ୍ସ ଇତ୍ୟାଦି ସ୍ଥାନକୁ ପରିଭ୍ରମଣରେ ଯାଉଥିଲେ । ପେଚୋରୋ-ଇଲିଚିସ୍କି ଓ ଇଭଡେଲିସ୍କି ନାମକ ଦୁଇଟି ସଂରକ୍ଷିତ ଅଞ୍ଚଳର ପ୍ରତିଷ୍ଠା ପରେ କାର୍ଦ୍ୱାରା ଏଠାରେ ପର୍ଯ୍ୟଟନକୁ ସରକାରୀ ଭାବେ ନିଷିଦ୍ଧ ଘୋଷିତ କରାଗଲା । 

 ଆହୁରି ଦେଖନ୍ତୁ 

 ଉଷ୍ମ ପ୍ରସ୍ରବଣ ଉପତ୍ୟକା
 ମାମାୟେଭ୍ କୁର୍ଗାନ

 ଆଧାର 

 ଅନ୍ୟାନ୍ୟ ଲିଂକ୍ 

 Official images of the Manpupuner rocks 
 В гости к семерым великанам (Izvestia, 9 avril 2009)
 Столбы выветривания на плато Мань-Пупу-нёр (7 чудес России)
 Manpupuner. Seven Wonders of Russia. Seven Wonders of Komi.

ଶ୍ରେଣୀ:ପର୍ବତ
ଜାଭା ସାଗର

ଜାଭା ସାଗର (ଇଣ୍ଡୋନେସିଆ: ଲାଉଟ୍ ଜାୱା) ହେଉଛି ସୁଣ୍ଡା ମହୀସୋପାନରେ ଥିବା ଏକ ବିସ୍ତୃତ ଗଭୀର ସମୁଦ୍ର । ଏହା ଉତ୍ତରରେ ଇଣ୍ଡୋନେସିଆର ବୋର୍ଣ୍ଣିଓ ଦ୍ୱୀପପୁଞ୍ଜ, ଦକ୍ଷିଣରେ ଜାଭା, ପଶ୍ଚିମରେ ସୁମାତ୍ରା ଦ୍ୱୀପ ଏବଂ ପୂର୍ବରେ ସୁଲାୱେସି ଦ୍ୱୀପ ମଧ୍ୟରେ ଅବସ୍ଥିତ | ଏହାର ଉତ୍ତର-ପଶ୍ଚିମ ଦିଗରେ କରିମାଟା ପ୍ରଣାଳିଦ୍ୱାରା ଦକ୍ଷିଣ ଚୀନ ସାଗର ସହିତ ସଂଯୁକ୍ତ । ଏହା ପଶ୍ଚିମ ପ୍ରଶାନ୍ତ ମହାସାଗରର ଏକ ଅଂଶ ।

ଭୂଗୋଳ
thumb|ଜାଭା ସାଗର
ଜାଭା ସାଗର, ଜାଭା ଏବଂ ବୋର୍ଣ୍ଣିଓ ଦ୍ୱୀପପୁଞ୍ଜ ମଧ୍ୟରେ ଅବସ୍ଥିତ ପଶ୍ଚିମ ପ୍ରଶାନ୍ତ ମହାସାଗରର ଏକ ଅଂଶ | ଏହାର ଉତ୍ତରରେ ବୋର୍ଣ୍ଣିଓ (କାଲିମାନ୍ଟାନ୍), ଉତ୍ତର-ପୂର୍ବରେ ମାକାସର ପ୍ରଣାଳୀର ଦକ୍ଷିଣ ସୀମା, ସେଲିବେସ୍ ସମୁଦ୍ର, ଫ୍ଲୋରେସ୍ ସମୁଦ୍ର ଏବଂ ବାଲି ସମୁଦ୍ର, ଦକ୍ଷିଣରେ ଜାଭା ଦ୍ୱୀପ, ଦକ୍ଷିଣ-ପଶ୍ଚିମ ଦିଗରେ ସୁଣ୍ଡା ପ୍ରଣାଳି ଏବଂ ପଶ୍ଚିମରେ ସୁମାତ୍ରା ଦ୍ୱୀପ  ,  ଉତ୍ତର-ପଶ୍ଚିମରେ ବାଙ୍ଗକା ଏବଂ ବେଲିଟୁଙ୍ଗ ଦ୍ୱୀପ (ଦକ୍ଷିଣ ଚୀନ ସାଗରର ସୀମା) ଅବସ୍ଥିତ। 

ଜାଭା ସାଗର ୧,୭୯୦,୦୦୦ ବର୍ଗ କିଲୋମିଟର (୬୯୦,୦୦୦ ବର୍ଗ ମାଇଲ) ସୁଣ୍ଡା ମହୀସୋପାନର ଦକ୍ଷିଣ ଭାଗକୁ ଆବୃତ କରେ ।ଏହା ଏକ ସ୍ୱଳ୍ପଗଭୀର ସମୁଦ୍ର, ଏହାର ହାରାହାରି ଗଭୀରତା ୪୬ ମିଟର (୧୫୧ ଫୁଟ) । ଏହା ପୂର୍ବରୁ-ପଶ୍ଚିମକୁ ପ୍ରାୟ ୧,୬୦୦ କିଲୋମିଟର (୯୯୦ ମାଇଲ) ଦୀର୍ଘ ଏବଂ  ଉତ୍ତରରୁ-ଦକ୍ଷିଣ ଦୈର୍ଘ୍ୟ ୩୮୦ କିଲୋମିଟର (୨୪୦ ମାଇଲ)। ଏହାର ସମୁଦାୟ କ୍ଷେତ୍ରଫଳ ୩୨୦,୦୦୦ ବର୍ଗ କିଲୋମିଟର (୧୨୦,୦୦୦ ବର୍ଗ ମାଇଲ) ।

ଶେଷ ବରଫ ଯୁଗର ଶେଷରେ ସମୁଦ୍ର ପତ୍ତନ ବୃଦ୍ଧି ପାଇ ଏହା ସୃଷ୍ଟି ହୋଇଥିଲା। ସମୁଦ୍ର ତଳର ପ୍ରାୟ ସମତଳତା ଏବଂ ଡ୍ରେନେଜ ଚ୍ୟାନେଲଗୁଡିକର ଉପସ୍ଥିତି (ଦ୍ୱୀପ ନଦୀ ମୁହାଣରେ ଚିହ୍ନିତ) ସୂଚାଇଥାଏ ଯେ ସୁଣ୍ଡା ସେଲଫ ଏକଦା ଏକ ସ୍ଥିର, ଶୁଷ୍କ, ସମତଳ ଜମି ଥିଲା ଯାହା ମଧ୍ୟରେ କିଛି ମୋନାଡନକ୍ (ଗ୍ରାନାଇଟ୍ ପାହାଡ ଯାହା ବର୍ତ୍ତମାନର ଦ୍ୱୀପପୁଞ୍ଜ ଗଠନ କରେ) ଛିଡା ହୋଇ ରହିଥିଲା ।

ଅର୍ଥନୈତିକ ପ୍ରଭାବ
ସମୁଦ୍ରର ଦକ୍ଷିଣ ଭାଗର ଭୂତାତ୍ତ୍ୱିକ ଗଠନ ଉତ୍ତର ଜାଭା ସହିତ ସମାନ ଭାବରେ ଗୃହିତ, ଯେଉଁଠାରେ ଖଣିଜତୈଳ ଖଣିଗୁଡିକ ସମୁଦ୍ର ତଳେ ମିଳିଥାଏ । ଦକ୍ଷିଣ-ପୂର୍ବ କାଲିମାନ୍ତାନର ଜଳରେ ମଧ୍ୟ ଖଣିଜତୈଳ ମିଳିବା ସମ୍ଭାବନା ଅନୁକୂଳ ଅଟେ । ପେଟ୍ରୋଲିୟମ ଏବଂ ପ୍ରାକୃତିକ ଗ୍ୟାସ ପାଇଁ ସଫଳ ଅନୁସନ୍ଧାନର ସ୍ଥାନ ଭାବରେ ଜାଭା ସାଗର ଇଣ୍ଡୋନେସିଆର ରପ୍ତାନି ଅର୍ଥନୀତିର ଆଧାର ହୋଇପାରିଛି |

ଜାଭା ସାଗରରେ ମତ୍ସ୍ୟୌତ୍ପାଦନ ଏକ ଗୁରୁତ୍ୱପୂର୍ଣ୍ଣ ଅର୍ଥନୈତିକ କାର୍ଯ୍ୟକଳାପ | ଏହି ଅଞ୍ଚଳରେ ୩୦୦୦ରୁ ଅଧିକ ପ୍ରଜାତିର ସାମୁଦ୍ରିକ ଜୀବ ଦେଖିବାକୁ ମିଳେ। କରିମୁଞ୍ଜାୱା ପରି ଅଞ୍ଚଳରେ ଅନେକ ଜାତୀୟ ଉଦ୍ୟାନ ଅବସ୍ଥିତ | ଇଣ୍ଡୋନେସିଆ ରାଜଧାନୀ ଜାକର୍ତ୍ତାର ଉତ୍ତରରେ ସହସ୍ର ଦ୍ୱୀପ ବିଶିଷ୍ଠ ଦ୍ୱୀପପୁଞ୍ଜ ଅବସ୍ଥିତ ।
ଜାଭା ସାଗର ଏକ ଲୋକପ୍ରିୟ ପର୍ଯ୍ୟଟନ ସ୍ଥଳୀ । ଏଠାରେ ସ୍କୁବା ଡାଇଭିଙ୍ଗ୍ଦ୍ୱାରା ଜଳମଗ୍ନ ଗୁମ୍ଫା, ପ୍ରବାଳ, ସ୍ପଞ୍ଜ ଏବଂ ଅନ୍ୟାନ୍ୟ ସାମୁଦ୍ରିକ ଜୀବକୁ ଅନୁସନ୍ଧାନ ଏବଂ ଫଟୋଗ୍ରାଫ୍ କରିବାର ସୁଯୋଗ ପ୍ରଦାନ କରେ ।
ଇତିହାସ
ଦ୍ୱିତୀୟ ବିଶ୍ୱଯୁଦ୍ଧର ସବୁଠାରୁ ଘମଘୋଟ ନୌସେନା ଯୁଦ୍ଧ ମଧ୍ୟରୁ ଅନ୍ୟତମ ଯୁଦ୍ଧ  ଜାଭା ସାଗରରେ ଘଟିଥିଲା । ଜାପାନ ଆକ୍ରମଣରୁ ଜାଭାକୁ ରକ୍ଷା କରିବାକୁ ଚେଷ୍ଟା କରୁଥିବା ନେଦରଲ୍ୟାଣ୍ଡ, ବ୍ରିଟେନ, ଅଷ୍ଟ୍ରେଲିଆ ଏବଂ ଯୁକ୍ତରାଷ୍ଟ୍ରର ନୌସେନା ବାହିନୀ ପ୍ରାୟ ଧ୍ୱଂସ ହୋଇଯାଇଥିଲା । ଏହା ଫେବୃଆରୀରୁ ମାର୍ଚ୍ଚ ୧୯୪୨ ପର୍ଯ୍ୟନ୍ତ ଚାଲିଥିଲା ।

ଆଧାର

ଶ୍ରେଣୀ:ସମୁଦ୍ର
ରାଫା ନାନଜେବା ତୋରସା

ରାଫା ନାନଜେବା ତୋରସା (ଜନ୍ମ: ୯ ସେପ୍ଟେମ୍ବର ୧୯୯୮) ଜଣେ ବାଂଲାଦେଶୀ ଅଭିନେତ୍ରୀ, ଦୂରଦର୍ଶନ ଉପସ୍ଥାପିକା ତଥା ସୌନ୍ଦର୍ଯ୍ୟ ପ୍ରତିଯୋଗିତା ମିସ୍ ୱାରଲ୍ଡ୍ ବଙ୍ଗଳାଦେଶ ୨୦୧୯ର ବିଜୟୀନି । ସେ ମିସ୍ ୱାରଲ୍ଡ ୨୦୧୯ରେ ବାଂଲାଦେଶର ପ୍ରତିନିଧିତ୍ୱ କରିଥିଲେ । ୨୦୧୭ ମସିହାରେ ସେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ୨୦୧୯ ମସିହାରୁ ସ୍ମାଇଲ୍ ଫାଉଣ୍ଡେସନ୍ ନାମକ ଏକ ଅଣଲାଭକାରୀ ସେବା ସଂସ୍ଥା ମଧ୍ୟ ସେ ଚଳାଇ ଆସୁଛନ୍ତି ।

 ଜନ୍ମ, ପ୍ରାରମ୍ଭିକ ଜୀବନ ଏବଂ ପରିବାର 
ତୋରସା ୧୯୯୮ ମସିହାର ସେପ୍ଟେମ୍ବର ମାସ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଶେଖ୍ ମୋର୍ସେଦ ଜଣେ ଓକିଲ ଥିଲେ ଏବଂ ତାଙ୍କ ମାତାଙ୍କ ନାମ ଶର୍ମିନା ଅକ୍ତର ଯିଏକି ଜଣେ ଗୃହିଣୀ । ତାଙ୍କର ପିତା ୨୦୧୪ ମସିହାରେ ମୃତ୍ୟୁବରଣ କରିଥିଲେ । ତାଙ୍କର ଜଣେ ସାନ ଭାଇ ଅଛନ୍ତି ।

 ପେଶା 
ତୋରସା ଏକାଧାରରେ ବିଭିନ୍ନ କଳାର ଅଧିକାରିଣୀ ଅଟନ୍ତି; ସେ ଜଣେ ତାଲିମପ୍ରାପ୍ତ ଭାରତନାଟ୍ୟମ୍ ଏବଂ କଥକ ନୃତ୍ୟଶିଳ୍ପୀ; ଜଣେ ଥିଏଟର କଳାକାର, ମାଇମ୍ କଳାକାର, ଉପସ୍ଥାପିକା ଏବଂ ଗାୟିକା । ୧୧ ବର୍ଷ ବୟସରୁ ସେ ବଙ୍ଗଳାଦେଶର ଲାୟନ୍ସ୍ କ୍ଲବ ଇଣ୍ଟରନ୍ୟାସନାଲରେ ସ୍ୱେଚ୍ଛାସେବୀ ଅଥବା "LEO" ଭାବରେ କାର୍ଯ୍ୟ କରୁଛନ୍ତି । ୨୦୦୯ ମସିହାରେ ବଙ୍ଗଳାଦେଶରେ ହୋଇଥିବା ଏକ ଲୋକନୃତ୍ୟ ପ୍ରତିଯୋଗିତା, ବଙ୍ଗବନ୍ଧୁ ଜାତୀୟ ଶିଶୁ ପ୍ରତିଯୋଗିତାରେ ସେ ଭାଗନେଇଥିଲେ ଏବଂ ବିଜୟୀ ହୋଇ ସେବେକାର ବାଂଲାଦେଶର ପ୍ରଧାନମନ୍ତ୍ରୀ ଶେଖ ହସିନାଙ୍କଠାରୁ ପୁରସ୍କାର ଗ୍ରହଣ କରିଥିଲେ । ସେ ଜାପାନ ଗସ୍ତ ପାଇଁ ଏକ ସରକାରୀ ଅନୁଦାନ ମଧ୍ୟ ଜିତିଥିଲେ, କିନ୍ତୁ ସେ ଦିଲ୍ଲୀରେ ଅନୁଷ୍ଠିତ ହୋଇଥିବା ମାଇମ୍ ପ୍ରତିଯୋଗିତାରେ ବାଂଲାଦେଶର ପ୍ରତିନିଧିତ୍ୱ କରୁଥିବାରୁ ଯୋଗ ଦେଇପାରିନଥିଲେ । ସେ ଚିତ୍ତଗଙ୍ଗ ବିଶ୍ୱବିଦ୍ୟାଳୟର ଆନ୍ତର୍ଜାତୀୟ ସମ୍ପର୍କ ବିଭାଗରେ ସ୍ନାତକ କରୁଥିଲେ । 

୨୦୧୦ ମସିହାରେ ହୋଇଥିବା ବଙ୍ଗଳାଦେଶୀ ଜାତୀୟ ଯୁବ ପ୍ରତିଯୋଗିତାରେ ଭାରତନାଟ୍ୟମ୍‌ରେ ସ୍ୱର୍ଣ୍ଣ ପଦକ ଜିତିଥିଲେ । ୨୦୧୦ ମସିହାରେ ଏନ୍‌ଟିଭିର ମାର୍କସ୍ ଅଲ୍ ରାଉଣ୍ଡର୍ ପ୍ରତିଯୋଗିତାରେ ସେ ୨ୟ ସ୍ଥାନ ଅଧିକାର କରିଥିଲେ । ୨୦୧୫ ମସିହାରେ ସେ ଚିତ୍ତଗଙ୍ଗ ଡିଭିଜିନାଲ୍‌ରୁ ବଙ୍ଗଳାଦେଶୀ ଜାତୀୟ ବିଜ୍ଞାନ ପ୍ରତିଯୋଗିତାରେ ପ୍ରଥମ ପୁରସ୍କାର ଜିତିଥିଲେ ।

 ଅଭିନୟ ଜୀବନ 
୨୦୧୭ ମସିହାରେ ତୋରସା ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ହାଲଦ୍, ଯାହାର ନିର୍ଦ୍ଦେଶନା ଦେଇଥିଲେ ତାଉକିର୍ ଅହମ୍ମଦ । ଚିତ୍ତଗଙ୍ଗର ହାଲ୍‌ଦା ନଦୀର ମତ୍ସଜୀବିଙ୍କ ଜୀବିକା ଉପରେ ଆଧାରିତ ଏହି କଥାଚିତ୍ରରେ ତୋରସା ହଶୁ ଭୂମିକାରେ ଅଭିନୟ କରିଥିଲେ, ଯେଉଁଥିରେ ତାଙ୍କ ସହ ମୁଶାରଫ୍ କରିମ୍, ଜାହିଦ୍ ହାସନ୍, ନୁସରତ ଇମରୋଜ ଟିଶା, ଫଜରୁଲ୍ ରହମାନ୍ ବାବୁ, ଦିଲାରା ଜମାନ୍, ଶହେଦ୍ ଅଲ୍ଲୀ, ରୁନା ଖାନ୍‌ଙ୍କ ଭଳି କଳାକାରମାନେ ଅଭିନୟ କରିଥିଲେ ।

 ମିସ୍ ୱାଲର୍ଡ 
୧୧ ଅକ୍ଟୋବର ୨୦୧୯ରେ ତୋରସାଙ୍କୁ ମିସ୍ ୱାରଲ୍ଡ ବାଂଲାଦେଶ ୨୦୧୯ ଭାବରେ ମୁକୁଟ ପିନ୍ଧାଯାଇଥିଲା । ତାଙ୍କୁ ମିସ୍ ୱାରଲ୍ଡ ବାଂଲାଦେଶ ୨୦୧୮ର ବିଜୟିନୀ ଜନ୍ନାତୁଲ୍ ଫେଡର୍ସ୍ ଓସିଙ୍କଦ୍ୱାରା ମୁକୁଟ ପିନ୍ଧାଯାଇଥିଲା । ଏହାପରେ ସେ ୨୦୧୯ ମସିହାର ମିସ୍ ୱାରଲ୍ଡ ପ୍ରତିଯୋଗିତାରେ ବଙ୍ଗଳାଦେଶର ପ୍ରତିନିଧିତ୍ୱ କରିଥିଲେ ।

 ସମାଜ ସେବା 
୨୦୧୯ ମସିହାରେ ତୋରସା ସ୍ମାଇଲ୍ ଫାଉଣ୍ଡେସନ୍ ନାମକ ଏକ ଅଣଲାଭକାରୀ ସେବା ସଂସ୍ଥାର ପ୍ରତିଷ୍ଠା କରିଥିଲେ ।

 ଆଧାର 

 ବାହାର ଆଧାର 

ଶ୍ରେଣୀ:୧୯୯୮ ଜନ୍ମ
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ରାମ୍ବୁଟାନ୍

ରାମ୍ବୁଟାନ୍ (ବୈଜ୍ଞାନିକ ନାମ: ନେଫେଲିୟମ୍ ଲାପେସେମ୍) ସାପିଣ୍ଡେସିଆ ପରିବାରର ଏକ ମଧ୍ୟମ ଆକାରର କ୍ରାନ୍ତୀୟ ଉଦ୍ଭିଦ । ଏହାର ଫଳକୁ ମଧ୍ୟ ରାମ୍ବୁଟାନ୍ କୁହାଯାଏ | ରାମ୍ବୁଟାନ୍ ଉତ୍ପତି ଦକ୍ଷିଣ ପୂର୍ବ ଏସିଆ ମୂଳର ଅଟେ। ଏହା ଲିଚୁ, ଲଙ୍ଗାନ୍, ପୁଲାସାନ୍, ଏବଂ ମାମୋନସିଲୋ ପରି ଅନ୍ୟାନ୍ୟ ଖାଇବା ଯୋଗ୍ୟ କ୍ରାନ୍ତୀୟ ଫଳର ସମ୍ପର୍କିୟ ।

ନାମର ଉତ୍ପତ୍ତି 
"ରାମ୍ବୁଟାନ୍" ନାମ ମାଳୟ ଶବ୍ଦ ରାମବୁଟରୁ ଉତ୍ପନ୍ନ ହୋଇଛି ଯାହାର ଅର୍ଥ ହେଉଛି "କେଶ"। ଏହା ଫଳର ବହୁ ଲୋମଯୁକ୍ତ ଚୋପାକୁ ସୁଚେଇ ଥାଏ ।

ଉତ୍ପତ୍ତି ଓ ବ୍ୟାପକତା 
thumb|ରାମ୍ବୁଟାନ , କାଟିବା ପରେ 
ରାମ୍ବୁଟାନର ଆନୁବଂଶିକ(ଜେନେଟିକ) ବିବିଧତାର କେନ୍ଦ୍ର  ହେଉଛି କାଲିମାନ୍ଟାନ୍ (ବୋର୍ନେଓ ଦ୍ୱୀପର ଇଣ୍ଡୋନେସିଆ ଅଂଶ)। ଯାହକି ଏହାର ସମ୍ଭାବ୍ୟ ଉତ୍ପତ୍ତି ସ୍ଥଳକୁ ସୂଚାଇଥାଏ । ଏହା ସେଠାରୁ ଏସିଆ, ଆଫ୍ରିକା, ଓସେନିଆ ଏବଂ ମଧ୍ୟ ଆମେରିକାର କିଛି ଅଂଶକୁ ବ୍ୟାପିଛି ।

ପ୍ରାୟ ତ୍ରୟୋଦଶରୁ ପଞ୍ଚଦଶ ଶତାବ୍ଦୀ ମଧ୍ୟରେ  ଭାରତ ମହାସାଗର ବାଣିଜ୍ୟରେ ପ୍ରମୁଖ ଭୂମିକା ଗ୍ରହଣ କରିଥିବା  ଆରବ ବ୍ୟବସାୟୀମାନଙ୍କଦ୍ୱାରା ରାମ୍ବୁଟାନର ପ୍ରସାର ହୋଇଥିଲା। ସେମାନଙ୍କଦ୍ୱାରା ପୂର୍ବ ଆଫ୍ରିକାର ଜାଞ୍ଜିବର ଏବଂ ପେମ୍ବାରେ ରାମ୍ବୁଟାନ୍ ପ୍ରବେଶ କରିଥିଲା । ଭାରତର କେତେକ ସ୍ଥାନରେ ସୀମିତ ରାମ୍ବୁଟାନ୍ ଦେଖିବାକୁ ମିଳେ । ଊନବିଂଶ ଶତାବ୍ଦୀରେ, ଡଚ୍ ଔପନିବେଶିକମାନେ ଦକ୍ଷିଣ ପୂର୍ବ ଏସିଆରରୁ ଦକ୍ଷିଣ ଆମେରିକାର ସୁରିନାମ ପର୍ଯ୍ୟନ୍ତ ରାମ୍ବୁଟାନ୍ ପରିଚିତ କରାଇଲେ । ସମୟକ୍ରମେ ଏହା କ୍ରାନ୍ତୀୟ ଆମେରିକାରେ ଯଥା କଲମ୍ବିଆ, ଇକ୍ୟୁଏଡର୍, ହୋନ୍ଡୁରାସ, କୋଷ୍ଟାରିକା, ତ୍ରିନିଦାଦ ଏବଂ କ୍ୟୁବାର ଉପକୂଳ ନିମ୍ନଭୂମିରେ ବ୍ୟାପିଗଲା । ୧୯୧୨ ମସିହାରେ ଇଣ୍ଡୋନେସିଆରୁ ଫିଲିପାଇନ୍ସରେ ରାମ୍ବୁଟାନ୍ ପରିଚିତ ହୋଇଥିଲା । ୧୯୫୦ ଦଶକ ପର୍ଯ୍ୟନ୍ତ ଏହାର ବ୍ୟାପକତା ସୀମିତ ଥିଲା ।

ବର୍ଣ୍ଣନା
thumb|ରାମ୍ବୁଟାନ , ଚୋପା ସହ ଓ ଚୋପା ଛଡାହେଲା ପରେ 
ଏହା ଏକ ଚିର ସବୁଜ ଗଛ ଯାହାକି ୧୨–୨୦ ମିଟର ଉଚ୍ଚତାରେ ବଢିଥାଏ । ପତ୍ରଗୁଡିକ ୧୦-୩୦ ସେମି  ଲମ୍ବ, ଫୁଲଗୁଡ଼ିକ ଛୋଟ, ୫ ମିମି ବିଶିଷ୍ଟ ହୋଇଥାଏ ।
ଏହାର ଫଳ ଅଣ୍ଡାକାର ଏବଂ , ୩-୬ ସେମି (କ୍ୱଚିତ୍ ୮ ସେମି) ଲମ୍ବ ଏବଂ ୩-୪ ସେମି ପ୍ରସ୍ତ । ଏଥିରେ ଗୋଟିଏ ମଞ୍ଜି ଥାଏ । ଏକତ୍ର ୧୦–୨୦ ଫଳର ଏକ ପେନ୍ଥାରେ ଫଳ ଧରେ । ଚୋପା ଲାଲ ରଙ୍ଗର (କ୍ୱଚିତ୍ କମଳା କିମ୍ବା ହଳଦିଆ ରଙ୍ଗର ହୋଇଥାଏ), ଏବଂ ଲୋମଯୁକ୍ତ । ଫଳର ଛୋପ ଓ ମାଂସ , ଉଭୟ ଖାଦ୍ୟ ଯୋଗ୍ୟ । 

ପ୍ରତ୍ୟେକ ଫଳର ଗୋଟିଏ  ବାଦାମୀ ରଙ୍ଗର ମଞ୍ଜି ଥାଏ । ମଞ୍ଜିର ଆକାର ୧ ସେମି ହୋଇଥାଏ । ମଞ୍ଜିଗୁଡିକ ମଧ୍ୟ ଖାଦ୍ୟ ଯୋଗ୍ୟ ।
thumb|ରାମ୍ବୁଟାନ ପେନ୍ଥା 
ଉତ୍ପାଦନ
ରାମ୍ବୁଟାନ୍ ଆର୍ଦ୍ର କ୍ରାନ୍ତୀୟ ଜଳବାୟୁ ବିଶିଷ୍ଠ ଦକ୍ଷିଣ ପୂର୍ବ ଏସିଆରେ ଚାଷ କରାଯାଏ | ଏହା ଏକ ଲୋକପ୍ରିୟ ଫଳ ଗଛ ଏବଂ ଛୋଟ ବଗିଚାରେ ବ୍ୟବସାୟିକ ଭାବରେ ଚାଷ ହୁଏ | ଏହା ଦକ୍ଷିଣ ପୂର୍ବ ଏସିଆର ଅନ୍ୟତମ ଜଣାଶୁଣା ଫଳ ଏବଂ ଆଫ୍ରିକା, ଦକ୍ଷିଣ ମେକ୍ସିକୋ, କାରିବିଆନ୍ ଦ୍ୱୀପପୁଞ୍ଜ, କୋଷ୍ଟାରିକା, ହୋଣ୍ଡୁରାସ, ପାନାମା, ଭାରତ, ଫିଲିପାଇନ୍ସ ଏବଂ ଶ୍ରୀଲଙ୍କା ସମେତ ଅନ୍ୟାନ୍ୟ ସ୍ଥାନରେ ଚାଷ କରାଯାଏ |

ଥାଇଲ୍ୟାଣ୍ଡ ହେଉଛି ରାମ୍ବୁଟାନ୍ ବୃହତ୍ତମ ଉତ୍ପାଦକ, ୫୮୮,୦୦୦ ଟନ୍ (୫୫.୫ ପ୍ରତିଶତ) ସହିତ ଇଣ୍ଡୋନେସିଆ, ତା’ପରେ ଇଣ୍ଡୋନେସିଆ ୩୨୦,୦୦୦ ଟନ୍ (୩୦.୨ ପ୍ରତିଶତ) ଏବଂ ମାଲେସିଆ ୧୨୬,୩୦୦ ଟନ୍ (୧୧.୯ ପ୍ରତିଶତ) ସହିତ ୨୦୦୫ରେ ଏହି ତିନୋଟି ଦେଶ ମିଳିତ ଭାବରେ 97 ପ୍ରତିଶତ ଅଂଶ ଉତ୍ପାଦନ କରିଛନ୍ତି।

ଆଧାର

ଶ୍ରେଣୀ:ଉଦ୍ଭିଦ ଜଗତ
ଲୋକ୍ୱେଟ୍

ଲୋକ୍ୱେଟ୍ (ବୈଜ୍ଞାନିକ ନାମ  ଏରିଓବୋଟ୍ରିଆ ଜାପାନିକା) ଏକ ଚିର ସବୁଜ ଉଦ୍ଭିଦ । ଏହା ଏହାର କମଳା ରଙ୍ଗର ଫଳ  ପାଇଁ ବ୍ୟବସାୟିକ ଭାବରେ ଖ୍ୟାତ । ଏହାର  ପତ୍ର ଚାହା ଭାବରେ ବ୍ୟବହୃତ ହୁଏ ଯାହାକି ଜାପାନରେ "ବିୱା ଚା" ଭାବରେ ଜଣାଶୁଣା । ଏହା ଏକ ଅଳଙ୍କାରିକ ଉଦ୍ଭିଦ ଭାବରେ ମଧ୍ୟ ଚାଷ କରାଯାଏ ।

ଏହା ରୋଜାସି ଉଦ୍ଭିଦ ପରିବାରରେ ସଦସ୍ୟ । ଦକ୍ଷିଣ-ମଧ୍ୟ ଚାଇନାର ଶୀତଳ ପାହାଡ଼ିଆ ଅଞ୍ଚଳରୁ ଏହାର ଉତ୍ପତ୍ତି ହୋଇଛି । ଜାପାନରେ ଲୋକ୍ୱେଟ୍ ୧୦୦୦ ବର୍ଷରୁ ଅଧିକ ସମୟ ଧରି ଚାଷ କରହେଉଛି । ବିଶ୍ୱରେ ଅନ୍ୟାନ୍ୟ ଉପକ୍ରାନ୍ତୀୟ ଜଳବାୟୁ ଓ ମୃଦୁ ତାପମାତ୍ରା ଜଳବାୟୁ  ବିଶିଷ୍ଠ ଅଞ୍ଚଳରେ ଏହାକୁ ଚାଷ କରଯାଉଛି ।

ନାମର ଉତ୍ପତ୍ତି
ଲୋକ୍ୱେଟର ନାଁ ଚାଇନିଜ୍ ଭାଷାର ଶବ୍ଦ 'ଲୋଉ ଗ୍ୱାଟ୍'ରୁ ଉତ୍ପନ୍ନ ଯାହାର ଅର୍ଥ "କଳା କମଳା"। 

ଉତ୍ପତ୍ତି
thumb|ଲୋକ୍ୱେଟର ଚିତ୍ର, ଦ୍ୱାଦଶ ଶତାବ୍ଦୀ 
ଏହି ଉଦ୍ଭିଦ ମୂଳତଃ ଚୀନରୁ ଆସିଛି, ଯେଉଁଠାରେ ଏହାର ସମ୍ପର୍କିୟ ପ୍ରଜାତିଗୁଡିକ ଜଙ୍ଗଲରେ ଦେଖିବାକୁ ମିଳେ । ସେଠାରେ ଏହାକୁ ଏକ ହଜାର ବର୍ଷରୁ ଅଧିକ ସମୟ ଧରି ଚାଷ କରାଯାଇଆସୁଛି | ଜର୍ଜିଆ, ଆର୍ମେନିଆ, ଆଫଗାନିସ୍ତାନ, ଅଷ୍ଟ୍ରେଲିଆ, ଆଜେରବାଇଜାନ, ବରମୁଡା, ଚିଲି, କେନିଆ, ଭାରତ, ଇରାନ, ଇରାକ, ଦକ୍ଷିଣ ଆଫ୍ରିକା, ସମଗ୍ର ଭୂମଧ୍ୟସାଗରୀୟ ଅଞ୍ଚଳ, ପାକିସ୍ଥାନ, ନ୍ୟୁଜିଲ୍ୟାଣ୍ଡ, ରେୟୁନିଅନ, ଟୋଙ୍ଗା, ମଧ୍ୟ ଆମେରିକା, ମେକ୍ସିକୋ, ଦକ୍ଷିଣ ଆମେରିକା ଏବଂ ଯୁକ୍ତରାଷ୍ଟ୍ରର ଉଷ୍ମ ଅଞ୍ଚଳରେ (ହାୱାଇ, କାଲିଫର୍ଣ୍ଣିଆ, ଟେକ୍ସାସ୍, ଲୁଧିଆନା, ମିସିସିପି, ଆଲାବାମା, ଫ୍ଲୋରିଡା, ଜର୍ଜିଆ ଏବଂ ଦକ୍ଷିଣ କାରୋଲିନା)ଏହାକୁ ଚାଷ କରଯାଉଛି ।
ବର୍ଣ୍ଣନା
ଏହା ଏକ ଚିର ସବୁଜ ଗଛ । ଏହା ୫-୧୦ ମିଟର (୧୬–୩୩ ଫୁଟ) ପର୍ଯ୍ୟନ୍ତ ବଢିପାରେ, କିନ୍ତୁ ପ୍ରାୟତଃ ପ୍ରାୟ ୩–୪ ମିଟର (୧୦–୧୩ ଫୁଟ) ଉଚ୍ଚ ହୋଇଥାଏ । ତାପମାତ୍ରା ଉପରେ ନିର୍ଭର କରି ବସନ୍ତରୁ ଗ୍ରୀଷ୍ମ ସମୟରେ ଏହାର ଫଳ ପାଚିବା ଆରମ୍ଭ କରେ | ପତ୍ରଗୁଡ଼ିକ ସରଳ, ୧୦-୨୫ ସେଣ୍ଟିମିଟର (୪-୧୦ ଇଞ୍ଚ) ଲମ୍ବା, ଗାଢ ସବୁଜ ରଙ୍ଗର ହୋଇଥାଏ ।
ଲୋକ୍ୱେଟ୍ ଗଛରେ ଫୁଲ, ଶରତ କିମ୍ବା  ଶୀତ ଋତୁର ପ୍ରାରମ୍ଭରେ ଫୁଟିଥାଏ । ଫଳଗୁଡ଼ିକ ବସନ୍ତର ଆରମ୍ଭରୁ ଗ୍ରୀଷ୍ମ ପ୍ରାରମ୍ଭ ପର୍ଯ୍ୟନ୍ତ ଯେ କୌଣସି ସମୟରେ ପାଚିଥାଏ | ଫୁଲଗୁଡିକ ୨ ସେମି (୧ ଇଞ୍ଚ) ବ୍ୟାସ ବିଶିଷ୍ଠ । ଫୁଲର ରଙ୍ଗ ଧଳା ଓ ଏଥିରେ ପାଞ୍ଚଟି ପାଖୁଡ ଥାଏ । ଗୋଟିଏ ପେନ୍ଥାରେ ତିନିରୁ ଦଶଟି ଫୁଲ ରହିଥାଏ | ଫୁଲଗୁଡ଼ିକରେ ଏକ ମଧୁର ସୁଗନ୍ଧ ଯୁକ୍ତ ଅଛି ଯାହା ଦୂରରୁ ଗନ୍ଧ ହୋଇପାରେ |
thumb|ପକ୍ୱ ଲୋକ୍ୱେଟ୍
ଏହାର ଫଳଗୁଡ଼ିକ, ଅଣ୍ଡାକାର, ଗୋଲାକାର କିମ୍ବା ନାସପାତି ଆକୃତିର ହୋଇଥାଏ । ଫଳର ଆକାର ୩-୫ ସେଣ୍ଟିମିଟର (୧-୨ ଇଞ୍ଚ) ଲମ୍ବା । ଫଳର ଚୋପା ଚିକ୍କଣ ଏବଂ ହଳଦିଆ କିମ୍ବା କମଳା, ବେଳେବେଳେ ଲାଲ ରଙ୍ଗର ହୋଇଥାଏ । କିସମ ଉପରେ ନିଭର୍ର କରି ଫଳର ମାଂସ ଧଳା, ହଳଦିଆ କିମ୍ବା କମଳା ରଙ୍ଗର ଏବଂ ମିଠାରୁ ସାମାନ୍ୟ ଖଟା ସ୍ୱାଦର ହୋଇଥାଏ ।

ଚାଷ
thumb|ଲୋକ୍ୱେଟ୍ ଫୁଲ ପେନ୍ଥା
ଏସିଆରେ ୮୦୦ରୁ ଅଧିକ ଲୋକ୍ୱେଟ୍  କିସମ ରହିଛି |ଲୋକ୍ୱେଟ୍  ଉପକ୍ରାନ୍ତୀୟରୁ ମୃଦୁ ତାପମାତ୍ରା ବିଶିଷ୍ଠ ଜଳବାୟୁରେ  ସହଜରେ ବଢିଥାଏ । ଏହା ପ୍ରାୟତଃ ଏକ ଆଳଙ୍କାରିକ ଉଦ୍ଭିଦ ବ୍ୟବହୃତ ହୁଏ, ବିଶେଷତଃ ଏହାର ମଧୁର ସୁଗନ୍ଧିତ ଫୁଲ ପାଇଁ ଏବଂ ଦ୍ୱିତୀୟତଃ ଏହାର ସୁସ୍ବାଦୁ ଫଳ ପାଇଁ ।

ଜାପାନ ହେଉଛି ଲକ୍ୱାଟର ଅଗ୍ରଣୀ ଉତ୍ପାଦକ ଦେଶ । ଇସ୍ରାଏଲ ଏବଂ ବ୍ରାଜିଲ ଲୋକ୍ୱେଟ୍ ଉତ୍ପାଦନରେ ଦ୍ୱିତୀୟ ଓ ତୃତୀୟ ସ୍ଥାନରେ ଅଛନ୍ତି।

ଆଧାର

ଶ୍ରେଣୀ:ଉଦ୍ଭିଦ ଜଗତ
ଶାରଦା ପ୍ରସାଦ ନାୟକ

ଶାରଦା ପ୍ରସାଦ ନାୟକ (; ଜନ୍ମ: ୫ ଜାନୁଆରୀ ୧୯୫୯) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୦୪, ୨୦୦୯ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାଉରକେଲା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ, ୧୪ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ଶାରଦା ପ୍ରସାଦ ନାୟକ ୧୯୫୯ ମସିହାର ଜାନୁଆରୀ ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନଟବର ନାୟକ ଏବଂ ମାଆଙ୍କ ନାମ ଆରତି ପ୍ରଭା ଲେଙ୍କା ।

 ରାଜନୈତିକ ଜୀବନ 
ଶାରଦା ବିଜୁ ଜନତା ଦଳର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ବର୍ତ୍ତମାନ କାର୍ଯ୍ୟ କରୁଛନ୍ତି । ସେ ୨୦୦୯ ମସିହାରୁ ୨୦୧୨ ମସିହା ପର୍ଯ୍ୟନ୍ତ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

 ବିଧାନ ସଭା ସଭ୍ୟ ବିବରଣୀ 
ଆରମ୍ଭଶେଷପଦବୀନିର୍ବାଚନ ମଣ୍ଡଳୀଦଳ୨୦୦୪୨୦୦୯ସଭ୍ୟ, ୧୩ଶ ଓଡ଼ିଶା ବିଧାନ ସଭାରାଉରକେଲାବିଜୁ ଜନତା ଦଳ୨୦୦୯୨୦୧୪ସଭ୍ୟ, ୧୪ଶ ଓଡ଼ିଶା ବିଧାନ ସଭାରାଉରକେଲାବିଜୁ ଜନତା ଦଳ୨୦୧୯ --ସଭ୍ୟ, ୧୬ଶ ଓଡ଼ିଶା ବିଧାନ ସଭାରାଉରକେଲାବିଜୁ ଜନତା ଦଳ

 ଆଧାର 

 ବାହାର ଆଧାର 
 

ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଲକ୍ଷ୍ମଣ ମୁଣ୍ଡା

ଲକ୍ଷ୍ମଣ ମୁଣ୍ଡା (ଜନ୍ମ: ୧୮ ଜୁଲାଇ ୧୯୬୩) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟି (ମାର୍କ୍ସବାଦୀ)ର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୦୪, ୨୦୦୯ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଣାଇ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ଲକ୍ଷ୍ମଣ ମୁଣ୍ଡା ୧୯୬୩ ମସିହାର ଜୁଲାଇ ୧୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବାଗୁନ ମୁଣ୍ଡା ଏବଂ ମାଆଙ୍କ ନାମ ସାବିତ୍ରୀ ମୁଣ୍ଡା ।

 ରାଜନୈତିକ ଜୀବନ 
ଲକ୍ଷ୍ମଣ ଭାରତୀୟ କମ୍ୟୁନିଷ୍ଟ ପାର୍ଟି (ମାର୍କ୍ସବାଦୀ)ର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ବର୍ତ୍ତମାନ କାର୍ଯ୍ୟ କରୁଛନ୍ତି ।

 ବିଧାନ ସଭା ସଭ୍ୟ ବିବରଣୀ 
ଆରମ୍ଭଶେଷପଦବୀନିର୍ବାଚନ ମଣ୍ଡଳୀଦଳ୨୦୦୪୨୦୦୯ସଭ୍ୟ, ୧୩ଶ ଓଡ଼ିଶା ବିଧାନ ସଭାବଣାଇଭାରତୀୟ କମ୍ୟୁନିଷ୍ଟ ପାର୍ଟି (ମାର୍କ୍ସବାଦୀ)୨୦୦୯୨୦୧୪ସଭ୍ୟ, ୧୫ଶ ଓଡ଼ିଶା ବିଧାନ ସଭାବଣାଇଭାରତୀୟ କମ୍ୟୁନିଷ୍ଟ ପାର୍ଟି (ମାର୍କ୍ସବାଦୀ)୨୦୧୯ --ସଭ୍ୟ, ୧୬ଶ ଓଡ଼ିଶା ବିଧାନ ସଭାବଣାଇଭାରତୀୟ କମ୍ୟୁନିଷ୍ଟ ପାର୍ଟି (ମାର୍କ୍ସବାଦୀ)

 ଆଧାର 

 ବାହାର ଆଧାର 
 

ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ପ୍ରାଚୀନ ମିଶର

thumb|ଗିଜା ପିରାମିଡ
ପ୍ରାଚୀନ ମିଶର ହେଉଛି ଉତ୍ତର ଆଫ୍ରିକାର ନୀଳନଦୀ କୂଳରେ ଗଢ଼ି ଉଠିଥିବା ଏକ ସଭ୍ଯତା । ଏହି ସଭ୍ଯତା ପ୍ରାକ୍-ଐତିହାସିକ ମିଶର ପରେ ପ୍ରାୟ ଖ୍ରୀଷ୍ଟପୂର୍ବ ୩୧୦୦ରେ (ନାମରଙ୍କ ଦ୍ୱାରା) ଉତ୍ତର ଓ ଦକ୍ଷିଣ ମିଶରର ଏକତ୍ରୀକରଣଠାରୁ ଆରମ୍ଭ ହୋଇଥିଲା ବୋଲି ବିଶେଷଜ୍ଞମାନେ ମତ ଦିଅନ୍ତି । ଏହାର ଇତିହାସରେ ଅନେକ ସ୍ଥିର ସାମ୍ରାଜ୍ଯ ସ୍ଥାପିତ ହୋଇଥିଲା; ପ୍ରାଚୀନ ରାଜ୍ଯ, ମଧ୍ଯରାଜ୍ଯ ଓ ସାମ୍ରାଜ୍ଯ ।ଇତିହାସ - ମନ୍ମଥ ନାଥ ଦାସ;ISBN 81-7411-043-7

ଆଧାର
ସିଗମଣ୍ଡ ଫ୍ରଏଡ଼

ସିଗମଣ୍ଡ ଫ୍ରଏଡ଼ (ମୋରାଭିଆ, ୬ ମଇ ୧୮୫୬ - ଲଣ୍ଡନ, ୨୩ ସେପ୍ଟେମ୍ବର ୧୯୩୯) ଜଣେ ଅଷ୍ଟ୍ରିଆର ସ୍ନାୟୁବିଜ୍ଞାନୀ ଥିଲେ। ସେ ମାନସିକ ରୋଗ ଏବଂ ସ୍ନାୟୁ ରୋଗର ଚିକିତ୍ସା ମନସ୍ତାତ୍ତ୍ୱିକ ବିଶ୍ଳେଷଣ ମାଧ୍ୟମରେ ଉଦ୍ଭାବନ କରିଥିଲେ।

ମନୋବିଜ୍ଞାନରେ ଫ୍ରଏଡ୍ ଜଣେ ଗୁରୁତ୍ୱପୂର୍ଣ୍ଣ ପ୍ରତିଭା କାରଣ ସେ ଅବଚେତନ ମନକୁ ଅଧ୍ୟୟନ କରିଥିଲେ । ମନର ଅବଚେତନ ଅଂଶକୁ ମଣିଷଦ୍ୱାରା ସହଜରେ ନିୟନ୍ତ୍ରଣ କିମ୍ବା ଅନୁଭବ କରାଯାଇପାରେ ନାହିଁ ।

୧୮୬୦ ମସିହାରେ ତାଙ୍କ ପରିବାର ସିଗମଣ୍ଡଙ୍କ ସହିତ ଭିଏନାକୁ ଚାଲିଗଲେ | ସେ ବିଦ୍ୟାଳୟରେ ଭଲ ପାଠ ପଢ଼ି ଡାକ୍ତର ହୋଇଥିଲେ । ଫ୍ରଏଡ୍ ୧୮୮୬ ମସିହାରେ ମାର୍ଥା ବର୍ନାଏସଙ୍କୁ ବିବାହ କରିଥିଲେ। ସେମାନଙ୍କର ଛଅଟି ସନ୍ତାନ ଥିଲେ।

ଫ୍ରଏଡ୍ ୧୯୩୦ ଦଶକରେ ଅଷ୍ଟ୍ରିଆରେ ରହୁଥିଲେ | ଜର୍ମାନୀର ଅଷ୍ଟ୍ରିଆ ଅଧିକାର ପରେ ସେ ଇହୂଦୀ ହୋଇଥିବାରୁ ସେ ଗେଷ୍ଟାପୋ ନଜରକୁ ଆସିଥିଲେ । ଏହାପରେ ଫ୍ରଏଡ ଏବଂ ତାଙ୍କ ପରିବାର ଭିଏନା ଛାଡି ଜୁନ୍ ୧୯୩୮ରେ ଇଂଲଣ୍ଡ ଯାଇଥିଲେ ।

ଅବଦାନ
thumb|ସିଗମଣ୍ଡ ଫ୍ରଏଡ଼,୧୯୦୫
ଫ୍ରଏଡ୍ ମାନବ ମନର ଏକ ସିଦ୍ଧାନ୍ତ (ଏହାର ସଂଗଠନ ଏବଂ କାର୍ଯ୍ୟ) ବିକଶିତ କରିଥିଲେ | ତାଙ୍କର ଅନ୍ୟ ଏକ ମୌଳିକ ସିଦ୍ଧାନ୍ତ ଥିଲା ଯେ ମଣିଷର ଆଚରଣ ମନର ସଂଗଠନ ପ୍ରଭାବିତ କରେ ଓ ଏହା ଦ୍ୱର ପ୍ରଭାବିତ ହୁଏ ।

ଏହି ଧାରଣା ତାଙ୍କୁ ମାନସିକ ରୋଗର ଉପଶମ ପାଇଁ କିଛି ଚିକିତ୍ସା କୌଶଳକୁ ବ୍ୟବହାର କରିବାକୁ ଅନୁପ୍ରାଣିତ କଲା । ତାଙ୍କ ଅନୁସନ୍ଧାନର ଏକ୍ ମୁଖ୍ୟ ସିଦ୍ଧାନ୍ତ ହେଉଛି ଯେ ବ୍ୟକ୍ତିତ୍ୱ ପିଲାଦିନର ଅନୁଭୂତିଦ୍ୱାରା ବିକଶିତ ହୁଏ ।Saracho, Olivia N. & Bernard Spodek 2007. Contemperorary perspectives on socialization and social development in early childhood education. Information Age, page 5.

ପ୍ରାରମ୍ଭିକ ଅବଦାନ
ଫ୍ରଏଡ୍ ୧୭ ବର୍ଷ ବୟସରେ ଭିଏନା ବିଶ୍ୱବିଦ୍ୟାଳୟରେ ମେଡିସିନ୍ ଅଧ୍ୟୟନ ଆରମ୍ଭ କରିଥିଲେ। ସେ ୨୫ ବର୍ଷ ବୟସରେ ୧୮୮୧ରେ ତାଙ୍କର ଏମ୍ ଡି ଡିଗ୍ରୀ ହାସଲ କରିଥିଲେ । ଆର୍ଥିକ କାରଣରୁ ସ୍ନାୟୁବିଜ୍ଞାନରେ ଚିକିତ୍ସକ ଭାବେ କାମ ଆରମ୍ଭ କରିଥିଲେ।

ଫ୍ରଏଡ୍ ଆଶା କରିଥିଲେ ଯେ ତାଙ୍କର ଅନୁସନ୍ଧାନ ତାଙ୍କର ଚିକିତ୍ସା କୌଶଳ ପାଇଁ ଏକ ଦୃଢ଼ ବୈଜ୍ଞାନିକ ଭିତ୍ତି ପ୍ରଦାନ କରିବ । ଫ୍ରଏଡିୟ ଉପଚାରର(ମନସ୍ତାତ୍ତ୍ୱିକ ବିଶ୍ଳେଷଣ) ଲକ୍ଷ୍ୟ ଥିଲା, ଅବଚେତନ ଚିନ୍ତାଧାରା ଏବଂ ଭାବନାକୁ ଚେତନାକୁ ଆଣିବା, ରୋଗୀକୁ ବିକୃତ ଭାବନାରୁ ମୁକ୍ତି ଦେବା ।

ଫ୍ରଏଡ୍ ଏହି ସମୟରେ ଏକ ପ୍ରସ୍ତାବ ଦେଇଥିଲେ ଯେ ଶିଶୁ ଅବସ୍ଥାରେ ଯୌନ ଶୋଷଣ ପରବର୍ତି ସମୟରେ ମାନସିକ ରୋଗର କାରଣ ହୋଇଥାଏ । ଏହି ରୋଗନିର୍ଣ୍ଣୟନ ପଦ୍ଧତିକୁ ରୋଗୀମାନେ ସାଧାରଣତଃ ବିଶ୍ୱାସ କରିନଥିଲେ । Freud S. 1940. An Outline of Psychoanalysis. (The Standard Edition of the Complete Psychological Works of Sigmund Freud, Volume XXIII)

ଫ୍ରଏଡ୍ କୋକେନର ଜଣେ ପ୍ରାରମ୍ଭିକ ଉପଭୋକ୍ତା ତଥା  ପ୍ରୋତ୍ସାହକ ଥିଲେ। ତାଙ୍କ ମତରେ କୋକେନ ଯନ୍ତ୍ରଣାନିବାରକ ଓ ଆଣ୍ଟିଡେପ୍ରେସାଣ୍ଟ ଭାବରେ କାର୍ଯ୍ୟ କରିଥାଏ।

ମୃତ୍ୟୁ
ସେପ୍ଟେମ୍ବର ୧୯୩୯ ମଧ୍ୟଭାଗରେ, ଫ୍ରଏଡଙ୍କ ମାଢିର କର୍କଟ ତାଙ୍କୁ ଅଧିକ ଯନ୍ତ୍ରଣା ଦେଉଥିଲା ଏବଂ ଏହା ଉପରେ ଶଲ୍ୟକର୍ମ ସମ୍ବବ ନୁହେଁ ବୋଲି ଘୋଷଣା କରାଯାଇଥିଲା | ଡକ୍ଟର ଜୋସେଫାଇନ୍ ଷ୍ଟ୍ରୋସ ତାଙ୍କୁ ମର୍ଫିନ ଇଞ୍ଜେକସନ୍ ଦେଇଥିଲେ, ଯାହାଦ୍ୱାରା ୨୩ ସେପ୍ଟେମ୍ବର ୧୯୩୯ର  ମଧ୍ୟରାତ୍ରିରେ ଫ୍ରଏଡଙ୍କ ମୃତ୍ୟୁ ଘଟିଥିଲା ।

ଆଧାର

ଶ୍ରେଣୀ:୧୮୫୬ ଜନ୍ମ
ଶ୍ରେଣୀ:୧୯୩୯ ମୃତ୍ୟୁ
ଛାଡ଼ଖାଇ

ଛାଡ଼ଖାଇ, ଓଡ଼ିଶାରେ ପାଳିତ ଏକ ସାମାଜିକ ଚଳଣି । ଏହାକୁ କାର୍ତ୍ତିକ ପୂର୍ଣ୍ଣିମା ପର ଦିନ ପାଳନ କରାଯାଏ । କାର୍ତ୍ତିକ ମାସକୁ ଓଡ଼ିଶାରେ ଏକ ପବିତ୍ର ମାସ ଭାବରେ ପାଳନ କରାଯାଏ । ବହୁ ଲୋକ ସମ୍ପୂର୍ଣ୍ଣ ମାସ ଆମିଷ ଭକ୍ଷଣ କରନ୍ତି ନାହିଁ । କିଛି ଲୋକ କେବଳ ମାସର ଶେଷ ପାଞ୍ଚଦିନ, ପଞ୍ଚକରେ ଆମିଷ ଭକ୍ଷଣରୁ ନିବୃତ ରହନ୍ତି । ଛାଡ଼ଖାଇ ଶବ୍ଦଟି, 'ଛାଡ଼' ଓ 'ଖାଇ' ଦୁଇଟି ଶବ୍ଦର ସନ୍ଧିରୁ ବିକଶିତ । ଛାଡ଼ ଅର୍ଥ ସମୟର ଅନ୍ତରାଳ ଓ ଖାଇ ଅର୍ଥ ଖାଇବା । ଅର୍ଥାତ, କିଛି ସମୟ ଅନ୍ତରାଲ ପରେ ଖାଇବା । ଲୋକମାନେ ମାସେ କାଳ ଆମିଷ ଖାଦ୍ୟରୁ ନିବୃତ ରହି କାର୍ତ୍ତିକ ମାସ ଉପରାନ୍ତେ, ପ୍ରଥମ ଦିନ ହିଁ ଆମିଷ ଖାଦ୍ୟ ଖାଇବାକୁ ପସନ୍ଦ କରନ୍ତି ।

କାର୍ତ୍ତିକ ମାସ ଓ ମାର୍ଗଶୀର ମାସରେ ପବନର ଗତିପଥ ବଦଳିଥାଏ । ଐତିହାସିକ ତଥ୍ୟ ଅନୁଯାୟୀ ଓଡ଼ିଆ ସାଧବପୁଅମାନେ ନୌବାଣିଜ୍ୟ କରିବା ପାଇଁ, କେଉଟମାନେ ସମୁଦ୍ରକୁ ମାଛ ମାରିବା ପାଇଁ ଏହି ସମୟରେ ଯାତ୍ରାରମ୍ଭ କରୁଥିଲେ । ସେମାନଙ୍କୁ ମେଲାଣି ଦେବାପାଇଁ ଆୟୋଜନ କରାଯାଉଥିବା ଭୋଜିରେ ଆମିଷ ଖାଦ୍ୟ ରହୁଥିଲା । ଛାଡ଼ଖାଇ ଏହିପରି ଭାବରେ ଆରମ୍ଭ ହୋଇଥାଇପାରେ । ବର୍ଷର ଏହି ସମୟରେ ମାଛମାନେ ସମୁଦ୍ର ତଟ ପାଖକୁ ଆସନ୍ତି, ତେଣୁ ମାଛ ଅମଳ ମଧ୍ୟ ଭଲ ହୋଇଥାଏ । କିଛି ଐତିହାସିକମାନଙ୍କ ମତରେ, ଛାଡ଼ଖାଇରୁ ଶୀତ ଋତୁର ଆରମ୍ଭ ହୋଇଥାଏ । ଶୀତ ଦିନରେ କୁକୁଡ଼ା ଓ ଛେଳି ମାଂସରେ ସ୍ନେହସାର ଓ ଆଦ୍ରତାର ଅନୁପାତ ଭଲ ରହୁଥିବାରୁ, ଶୀତ ଦିନ ମାଂସ ଖାଇବାର ସବୁଠାରୁ ଭଲ ସମୟ ବୋଲି ପାର୍କ ହୋଟେଲ, କଲିକତାର ସେଫ ଶରତ ଦିୱାନଙ୍କ ମତ ।

 ଆଧାର 

ଶ୍ରେଣୀ:ପର୍ବ
ଶ୍ରେଣୀ:ଚଳଣି
ନେତ୍ରାନନ୍ଦ ବାରିକ

ନେତ୍ରାନନ୍ଦ ବାରିକ, ଜଣେ ସମ୍ବଲପୁରୀ ଗୀତିକାର, କଳା ନିର୍ଦ୍ଦେଶକ ଓ ଅଭିନେତା ଥିଲେ । ସେ ଆକାଶବାଣୀର ଜଣେ ସ୍ୱୀକୃତିପ୍ରାପ୍ତ ଗୀତିକାର ମଧ୍ୟ ଥିଲେ । 

 ବ୍ୟକ୍ତିଗତ ଜୀବନ 
ନେତ୍ରାନନ୍ଦ ପୌରପାଳିକାରେ ଚାକିରୀ କରୁଥିଲେ । ତାଙ୍କର ୩ ପୁଅ ଓ ଗୋଟିଏ ଝିଅ ଅଛନ୍ତି ।

 ଚଳଚ୍ଚିତ୍ରରେ ଅଭିନୟ 
 ଶଲାବୁଢ଼ା - ୨୦୧୨ 
 ଶଲାବୁଢ଼ାର ବଦଲା 
 ଆଦିମ ବିଚାର - ୨୦୧୪
 ଭୂଖା - ୧୯୮୯
 ପାହାଡ଼ର ଲୁହ - ୨୦୧୫
 ବଦଲା
 ପାର୍ବତୀଗିରି
 ଜୟ ଜଗନ୍ନାଥ - ୨୦୧୭

 ରଚିତ ଗୀତ 
 ଫଟାଇ ଖାଇଲି ବେଲ
 ସଜନୀ
 ମଚାନ ଉପରେ ବସିଛି
 ଗାଁ ମାଟିର ଶିରୀ ଶଲାବୁଢ଼ା
 କୁଇଲି ଝୁରୁଛେ ଗାଇଗାଇ
 ଶୁଭ ଲଗନେ ବର କଲେ ଗମନ

 ଆଧାର 

ଶ୍ରେଣୀ:୨୦୨୦ ମୃତ୍ୟୁ
ଶୁଦ୍ଧସତ୍ତା ମିଶ୍ର

ଶୁଦ୍ଧସତ୍ତା ମିଶ୍ର (ଜନ୍ମ: ୦୯ ଜୁଲାଇ ୧୯୮୪) ଜଣେ ଓଡ଼ିଆ ଚିତ୍ରଶିଳ୍ପୀ ଓ ଆଇନଜୀବୀ ।

 ଜୀବନୀ 
 ପ୍ରାରମ୍ଭିକ ଜୀବନ 
ଶୁଦ୍ଧସତ୍ତା ମିଶ୍ର ଓଡ଼ିଶାର ଭୁବନେଶ୍ୱରରେ ୧୯୮୪ ମସିହା ଜୁଲାଇ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ମାତାଙ୍କ ନାମ ସଂଧ୍ୟାରାଣୀ ମିଶ୍ର ଓ ପିତାଙ୍କ ନାମ ରମାକାନ୍ତ ମିଶ୍ର ।

 ଶିକ୍ଷା 
ସେ ୨୦୦୦ ମସିହାରେ ବିଦ୍ୟାଳୟ ଶିକ୍ଷା ସମାପ୍ତ କରି ଫୁଲବାଣୀ ସରକାରୀ କଲେଜରେ ଭର୍ତ୍ତି ହୋଇଥିଲେ । ମହାବିଦ୍ୟାଳୟ ଶିକ୍ଷା ଲାଭ କରିବା ପରେ ସେ ୟୁନିଭରସିଟି ଆଇନ ମହାବିଦ୍ୟାଲୟ, ଭୁବନେଶ୍ୱରରୁ ଆଇନରେ ସ୍ନାତକ ତଥା ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ ।

 ଚିତ୍ରକଳା 
ସ୍କୁଲରେ ପଢୁଥିବା ସମୟରୁ ସେ ଚିତ୍ରକଳାରେ ଆଗ୍ରହୀ ଥିଲେ । ସେ ଅଙ୍କନରେ କୌଣସି ନିର୍ଦ୍ଦିଷ୍ଟ ଧାରାକୁ ଅନୁସରଣ କରନ୍ତି ନାହିଁ । ପାରମ୍ପରିକ କଳାର ଏକ ସ୍ୱତନ୍ତ୍ର ମାଧ୍ୟମ ଭାବେ କପଡ଼ା ଉପରେ ସେ ଚିତ୍ର ଆଙ୍କିଥାନ୍ତି । ଏତଦ୍‌ ବ୍ୟତୀତ ଶାଢ଼ୀ ଉପରେ ମଧ୍ୟ ସେ ଚିତ୍ରପଟ୍ଟ ଆଙ୍କିଥାନ୍ତି । 

ସେ ଭାଗ ନେଇ ଥିବା କିଛି ଉଲ୍ଲେଖନୀୟ ପ୍ରଦର୍ଶନୀ ମଧ୍ୟରୁ ଭୁବନେଶ୍ୱରସ୍ଥିତ ମଡ଼ର୍ଣ୍ଣ ଆର୍ଟ ଗ୍ୟାଲେରୀ ପରିସରରେ ଆୟୋଜିତ ୨୦୨୧ ଚିତ୍ରକଳା ପ୍ରଦର୍ଶନୀ ଓ ଧଉଳିରେ ଅନୁଷ୍ଠିତ ଆନ୍ତର୍ଜାତିକ କଳା ଶିବିର ଅନ୍ୟତମ । 

 ସମ୍ମାନ ଓ ପୁରସ୍କାର 
 "ମୋ ମାଟିର ମହକ ଫାଉଣ୍ଡେସନ ସମ୍ମାନ"-୨୦୨୧

 ଆଧାର 

ଶ୍ରେଣୀ:୧୯୮୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଲୋକ
ଶ୍ରେଣୀ:ଚିତ୍ରଶିଳ୍ପୀ